ইমতিয়ার শামীম (জন্ম ১৩ ফেব্রুয়ারি ১৯৬৫) একজন বাংলাদেশী লেখক ও সাংবাদিক। তিনি দৈনিক আজকের কাগজ, দৈনিক ভোরের কাগজ, দৈনিক জনকণ্ঠ, দৈনিক আমাদের সময় ও দৈনিক সমকালে সাংবাদিক হিসেবে কাজ করেছেন। গল্প ও উপন্যাসে তিনি নতুন স্বতন্ত্র ধারার সৃষ্টি করেছেন। কথাসাহিত্যে অবদানের জন্য ২০২০ সালে তিনি বাংলা একাডেমি সাহিত্য পুরস্কার অর্জন করেন।   প্রারম্ভিক জীবন  ইমতিয়ার শামীম ১৯৬৫ সালের ১৩ই ফেব্রুয়ারি সিরাজগঞ্জ জেলার উল্লাপাড়া উপজেলার রামগাঁতী গ্রামে জন্মগ্রহণ করেন। তার পিতার নাম ওসমান চৌধুরী ও তার মাতার নাম হামিদা সুলতানা। ওসমান চৌধুরী একজন কবি ও শিক্ষাবিদ ছিলেন। শামীম সলপ উচ্চ বিদ্যালয় থেকে মাধ্যমিক এবং সিরাজগঞ্জ সরকারি কলেজ থেকে উচ্চ মাধ্যমিক পড়াশুনা শেষ করেন। এরপর তিনি রাজশাহী বিশ্ববিদ্যালয়ে সমাজবিজ্ঞান বিভাগে ভর্তি হন। সেখান থেকে ১৯৮৭ সালে স্নাতক (সম্মান) এবং ১৯৮৮ সালে স্নাতকোত্তর সম্পন্ন করেন। ১৯৮৮-১৯৮৯ সালে সর্বাধিক ভোটের ব্যবধানে রাজশাহী বিশ্ববিদ্যালয় কেন্দ্রীয় ছাত্র সংসদ রাকসু-র সাহিত্য সম্পাদক নির্বাচিত হন।   কর্মজীবন  ছাত্রজীবন শেষে শামীম ১৯৯১ সালের এপ্রিলে তৎকালীন দৈনিক আজকের কাগজের উপ-সম্পাদক হিসেবে তার কর্মজীবন শুরু করেন। সাংবাদিকতা ছাড়াও তিনি বেসরকারি প্রতিষ্ঠান গণসাহায্য সংস্থার শিক্ষা ও সংস্কৃতি চর্চা কেন্দ্রে পরিবেশ সেক্টরের দায়িত্বে ছিলেন। ১৯৯৬ সালের বইমেলাতে তার প্রথম বই- এনজিও ভিত্তিক উপন্যাস 'ডানাকাটা হিমের ভেতর' প্রকাশিত হয়; ঐ বছরেই গণসাহায্য সংস্থা থেকে পদত্যাগ করেন তিনি। পরবর্তীকালে তিনি দৈনিক ভোরের কাগজ, দৈনিক জনকণ্ঠ, দৈনিক সমকাল এবং দৈনিক আমাদের সময়সহ কয়েকটি সংবাদপত্রে কাজ করেছেন। তিনি সাপ্তাহিক ২০০০-এর ডেপুটি এডিটর হিসেবেও কাজ করেছেন। বর্তমানে তিনি দৈনিক প্রতিদিনের বাংলাদেশ পত্রিকায় উপ-সম্পাদক হিসেবে কর্মরত আছেন। তিনি বিভিন্ন জাতীয় দৈনিক ও সাপ্তাহিকে কলাম লিখে থাকেন।   প্রকাশিত বই    উপন্যাস    ডানাকাটা হিমের ভেতর (১৯৯৬)  আমরা হেঁটেছি যারা (২০০০)  অন্ধ মেয়েটি জ্যোৎস্না দেখার পর (২০০১)  চরসংবেগ  মোল্লাপ্রজাতন্ত্রী পবনকুটির (২০০৬)  তা হলে বৃষ্টিদিন তা হলে ১৪ জুলাই (২০০৮)  আমাদের চিঠিযুগ কুউউ ঝিকঝিক (২০১০)  মৃত্যুগন্ধী বিকেলে সুশীল সংগীতানুষ্ঠান (২০১২)  শাদা আগুনের চিতা (২০১৬)  নীল কৃষ্ণচূড়ার জন্মদিনে (২০১৮)  অন্তর্গত কুয়াশায় (২০১৮)  যারা স্বপ্ন দেখেছিল (২০২০)  অন্ধপ্রদীপ শূন্য-পানে (২০২৩)  খোয়াব রন্ধন সংবাদ (২০২৩)  তিনটি মেয়ে একা (২০২৩)   গল্পগ্রন্থ    শীতঘুমে এক জীবন (১৯৯৬)  গ্রামায়নের ইতিকথা (২০০০)  আত্মহত্যার সপক্ষে (২০০১)  কয়েকটি মৃত মুনিয়া (২০০২)  মাৎস্যন্যায়ের বাকপ্রতিমা (২০০৫)  পাখিরা নাচবে না আর (২০১২)  শ্যামলতার মৃত্যুশিথান (২০১৪)  শীতের জ্যোৎস্নাজ্বলা বৃষ্টিরাতে (২০১৫)  যেখানে মৃত্যুনদী স্বপ্নসমুদ্র (২০১৮)  কাল অকাল (২০১৮)  গভীর দুপুরে সশস্ত্র নির্জন (২০২১)  সোনালু সোনালু যত স্বপ্নদাহ (২০২৪)  হলুদের গাঢ় সমাচার (২০২৪)   কিশোরসাহিত্য    বোমকেট ডাক্তার (১৯৯৭)  নদী-স্বপ্নে কয়েক দিন (১৯৯৯)  ঋতুদের অভয়ারণ্যে (২০০০)  তাজউদ্দীন: নিঃসঙ্গ এক মুক্তিনায়ক (২০১০)  পাতার বাঁশি বাজে (২০১৫)  যে ভোরে শিউলি ঝরে (২০১৮)  সুখেদুখে বৃষ্টিনদী (২০২০)  কেমন করে এমন (২০২৩)  শ্রেষ্ঠ কিশোর গল্প (২০২৪)   প্রবন্ধ/সমালোচনা    যুদ্ধে উপেক্ষিত নীল নীল অপরাজিতা (২০০৬)  মূলত মানুষ, মূলত মানস (২০০৭)  শান্ত নিরপেক্ষ তত্বাবধায়ক সন্ত্রাস (২০০৮)  কখনও বৃষ্টিশেষে (২০১২)  মার্কেস: সঙ্গে নিঃসঙ্গে (২০১৮)  স্বপ্ন বিপ্লব ও শ্রেণিসুবিধা (২০২২)  অনিঃশেষ জন্মকথা (২০২৩)  পাঠ প্রান্তরে (২০২৩)   অন্যান্য    রক্তে জেগে ওঠে  গোপন রাজনীতির গল্প (২০২৪)   পুরস্কার ও সম্মাননা   মৃত্যুগন্ধী বিকেলে সুশীল সংগীতানুষ্ঠান বইয়ের জন্য বাংলার পাঠশালা থেকে আখতারুজ্জামান ইলিয়াস কথাসাহিত্য পুরস্কার (২০১২)  লোক সাহিত্য পুরস্কার (২০১৩)  জীবনানন্দ সাহিত্য পুরস্কার (২০১৪)  কিশোর উপন্যাস পাতার বাঁশি বাজে'র জন্য শিশু একাডেমি পুরস্কার (১৪২১)  শীতের জ্যোত্স্নাজ্বলা বৃষ্টিরাতে বইয়ের জন্য প্রথম আলো বর্ষসেরা বই (২০১৬)  কথাসাহিত্যে বাংলা একাডেমি সাহিত্য পুরস্কার (২০২০)  কথাসাহিত্যে শালুক সাহিত্য পুরস্কার (২০২৩)   তথ্যসূত্র    বহিঃসংযোগ   কালি ও কলমে ইমতিয়ার শামীমের গল্পসমূহ  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী ঔপন্যাসিক বিষয়শ্রেণী:২১শ শতাব্দীর বাংলাদেশী ছোটগল্পকার বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:বাংলাদেশী ছোটগল্পকার বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:সিরাজগঞ্জ সরকারি কলেজের প্রাক্তন শিক্ষার্থী